ענבל חברה לביטוח

ענבל חברה לביטוח היא חברה ממשלתית שהוקמה בשנת 1978 המייעצת לגופי המדינה בנושאי ביטוח וניהול נכסים הכפופה למשרד האוצר. יושב ראש החברה הוא החשב הכללי במשרד האוצר, יהלי רוטנברג. מטה החברה ממוקם בקריית שדה התעופה ומעסיקה כ-200 עובדים. המנהל הכללי הוא יריב נחמן. בנוסף על העיסוק בביטוח, מטרות החברה הן לסייע בניהול החוב הלאומי, לסייע בניהול ההשקעות של משרד התחבורה והתיירות, ניהול סוכנות הנסיעות הממשלתית וניהול מערך הלוואות ופקדונות המדינה. חברת ענבל הוקמה בשנת 1978, במטרה לעסוק בביטוחים סיכונים שהממשלה נוטלת על עצמה, שיש קשיים בביטוחם בשוק הפרטי, כגון סיכונים פוליטיים מעבר לקו הירוק. אך עד מהרה החלה לפעול כחברת ביטוח לכל דבר. ואיגוד חברות הביטוח תבע את הפסקת פעילות החברה שהחלה להתחרות בחברות הפרטיות בישראל. בשנת 1985 עתרו חברות הביטוח לבג״ץ, לאחר שזכו במרכז לביטוח תלמידי בתי הספר, ענבל הפעילה לחצים וביטחה אותם במקומה. חבר הכנסת אוריאל לין דרש שהחברה תיסגר מאחר שהיא מתחרה בשוק הפרטי. החברה המשיכה לפעול אך התמקדה בעיקר בביטוח רכוש ממשלתי, וביטוח סיכוני מלחמה וטרור. כך בזמן האינתיפאדה השנייה ביקשה הממשלה שהחברה תספק ביטוח מפני סיכוני טרור לאנשי עסקים ותיירים שיגיעו לארץ. וביקשה היתר לשווק ביטוחי חיים, רכב, צד ג' ומלחמה, בעקבות התייקרות חדה בפרמיות בשוק הביטוח העולמי בעקבות פיגועי 11 בספטמבר. החברה גם ביטחה באותן השנים את ענף התעופה. בזמן מלחמת לבנון השנייה, בעקבות נסיקת הפרמיה לביטוח הובלה ימית בשל הלחימה, הנפיקה החברה פוליסות לביטוח ימי לאוניות הפוקדות את ישראל. בשנת 2007, החלה החברה לפעול כסוכנות נסיעות ממשלתית, ביוזמת החשב הכללי במשרד האוצר, ירון זליכה, במטרה לחסוך מיליוני שקלים לקופת המדינה המשולמים כעמלות לסוכני נסיעות. בשנות ה-2000 החלה החברה לנהל את המכרז לביטוח הרכוש הממשלתי בשווי 24 מיליארד דולר. החברה ממנה סוכנות ביטוח האחראית לניהול ופיזור הסיכונים דרך מציאת מבטחי משנה. בשנת 2015, ושוב בשנת 2020 זכתה במכרז חברת "מארש ישראל" הסניף הישראלי של תאגיד "מארש מקלנן", ברוקר הביטוח הגדול בעולם. דירקטוריון החברה מונה שבעה חברים תחת יושב הראש יהלי רוטנברג, החשב הכללי במשרד האוצר. הדירקטוריון נפגש לפחות שש פעמים בשנה ומונה שש ועדות משנה: כספים, ביקורת, אכיפה, השקעות, כח אדם ואסטרטגיה. אגפי מטה: כספים לשכה משפטית רכש ומכרזים מערכות מידע כח אדם אגפים מקצועיים: חוב ממשלתי רכש ממשלתי ניהול ובקרה לרשות השקעות פרויקטים בשיתוף המגזר הפרטי סוכנות נסיעות ממשלתית חשבונאות, בקרה ודיווח ממשלתי אתר האינטרנט הרשמי של ענבל חברה לביטוח מירב ארלוזורוב, מנכ"ל חברת הביטוח הממשלתית ענבל: "3 שנים של ירידות במחירי הביטוח נגמרו", באתר TheMarker‏, 11 בספטמבר 2005 ענבל חברה לביטוח בע"מ - דוח תקופתי לשנת 2020 הקרן הפנימית לביטוחי ממשלה - "ענבל" חברה לביטוח בע"מ, באתר cms.education.gov.il האתר של "ענבל חברה לביטוח בע"מ" אודות החברה דוד ליפקין, החברה הממשלתית "ענבל" עוסקת בביטוח ללא רשיון, דבר, 28 במרץ 1980 תובעים מהאוצר להפסיק פעולת חברת "ענבל", דבר, 24 באפריל 1980 אלעזר לוין, חברות הביטוח עותרות לבג״ץ נגד ענבל, חדשות, 25 באוגוסט 1985 אלעזר לוין, "ענבל" דורשת לקבל את ביטוח התלמידים, חדשות, 21 באוגוסט 1985 ביטוח - מציע לסגור את חברת הביטוח הממשלתית "ענבל", מעריב, 18 ביולי 1985 אלעזר לוין, ‏האוצר פועל למתן ביטוח לאנשי עסקים ותיירים הבאים לארץ דרך ענבל והחברות, באתר גלובס, 19 באפריל 2002 מנכ"ל ענבל: התוכנית לביטוח תיירים תתאים לאנשי עסקים, באתר הארץ, 15 באפריל 2002 אלעזר לוין, ‏ענבל הממשלתית ביקשה היתר לשווק ביטוחי חיים, רכב, צד ג' ומלחמה, באתר גלובס, 4 בדצמבר 2001 שלומי שפר, בעקבות המשבר בשוק הביטוח העולמי: ענבל מגבירה מעורבותה בשוק, באתר הארץ, 10 בינואר 2002 צבי זרחיה, הוארכה ל-4 חודשים ערבות המדינה לביטוח חברות התעופה מפני טרור, באתר הארץ, 30 בדצמבר 2002 אל על שילמה פרמיה של 812 אלף דולר לענבל ב-2002 - בגין ביטוח מאירועי מלחמה, באתר הארץ, 24 באפריל 2003 רועי ברגמן, ‏בעקבות נסיקת הפרמיה לביטוח הובלה ימית בשל הלחימה: ענבל הממשלתית תנפיק פוליסות לביטוח ימי, באתר גלובס, 20 ביולי 2006 גיא לשם, סוכנות הנסיעות הממשלתית שהקים ירון זליכה פועלת בניגוד לחוק, באתר TheMarker‏, 17 במאי 2007 אסא ששון, רכוש בשווי 24 מיליארד דולר: מי יבטח את הכבישים ובתי החולים בישראל?, באתר TheMarker‏, 3 במרץ 2020 אסא ששון, חברת מארש תמשיך להיות המבטחת של המדינה, באתר TheMarker‏, 25 במרץ 2020 חברי דירקטוריון ענבל וועדותיו